पूजा हेगडे
पूजा हेगडे (तुलु: ಪೂಜಾ ಹೆಗ್ಡೆ; जन्म १३ अक्टोबर १९९०) एक भारतीय चलचित्र अभिनेत्री तथा मोडल हुन्। उनी मुख्यतः तेलुगु र हिन्दी चलचित्रहरूमा काम गर्दछिन्। मीस्कीनको तमिल सुपरहिरो चलचित्र मुगमूदी (सन् २०१२)बाट चलचित्र क्षेत्रमा अभिनयमा आफ्नो कदम राख्नु अगाडि उनी एक सौन्दर्य प्रतियोगिता, मिस युनिभर्स इण्डिया २०१० प्रतियोगितामा दोस्रो रनर‍-अपको उपाधि प्राप्त गर्न सफल भएकी थिइन्। त्यस पश्चात् उनले तेलुगु चलचित्रहरू ओका लैला कोसम र मुकुन्दमा अभिनय गरिन्। यसै गरी उनी आशुतोश गोवारीकरको मोहेन्जो दारो (सन् २०१६) मा ऋतिक रोशनसँग मुख्य अभिनेत्रीको भूमिकामा पहिलो पटक देखिइन्।

प्रारम्भिक जीवन
पूजा हेगडे मुम्बई, महाराष्ट्रमा जन्मेकी तथा हुर्केकी थिइन्। उनका आमाबुवा मञ्जुनाथ हेगडे र लथा हेगडे मङ्गलोरबाट हुन्। उनको परिवार कर्नाटकको उडुपी जिल्लाबाट मुम्बई आएको गएको हो। उनको मातृभाषा तुलु भाषा हो। अन्य भाषाहरूमा उनी अङ्ग्रेजी, मराठी, र हिन्दी राम्रोसँग बोल्दछिन्। उनको भनाई अनुसार उनी अन्तर-कलेज प्रतियोगिताहरूमा, नृत्य तथा फेसन शोहरूमा भाग लिन नित्य प्रयत्न गर्दथिन्।

फिल्मोग्राफी

पुरस्कार र नामाङ्कन

सन्दर्भ सामग्रीहरू

बाह्य कडीहरू

 
 

सन् १९९० मा जन्म
जीवित मानिसहरू
तुलु मानिसहरू
भारतीय चलचित्र अभिनेत्रीहरू
तमिल चलचित्र अभिनेत्रीहरू
तेलुगु चलचित्र अभिनेत्रीहरू
हिन्दी चलचित्र अभिनेत्रीहरू